Ροκ Έλσνερ

O **Ροκ Έλσνερ** (Σλοβενικά **Rok Elsner**), γεννημένος στις 25 Ιανουαρίου 1986, είναι Σλοβένος  ποδοσφαιριστής που αγωνίζεται ως αμυντικός μέσος για την αυστριακή ομάδα **DSG Ferlach**.
## Ποδοσφαιρική καριέρα
Ο Έλσνερ μεγάλωσε στην Κυανή Ακτή και ξεκίνησε την ενασχόλησή του με το ποδόσφαιρο στις ακαδημίες της Νις χωρίς να μπορέσει να πραγματοποιήσει κάποια συμμετοχή στην πρώτη ομάδα του συλλόγου.

Το 2005, σε ηλικία 19 ετών, εντάχθηκε στην ΣΦ Βέεν Βίζμπαντεν της γερμανικής Ρεγκιονάλλιγκα, η οποία έχασε οριακά την άνοδο στη δεύτερη κατηγορία το 2006. 

Από το 2006 έως το 2009, ο Έλσνερ αγωνίστηκε στην κορυφαία κατηγορία της χώρας του, τη Slovenska Nogometna Liga, με τη φανέλα της ΝΚ Ίντερμπλοκ Λιουμπλιάνας.

Στη συνέχεια, αγωνίστηκε στην κουβειτιανή  **Al-Arabi** και, το 2010, υπέγραψε συμβόλαιο έξι μηνών με δυνατότητα επέκτασης, με την νορβηγική **Χάουγκεσουντ** (FK Haugesund)  χωρίς όμως να θέλξει με την απόδοσή του. 

Στις 21 Δεκεμβρίου 2010, μετακόμισε στο Μπρεσλάου, υπογράφοντας συμβόλαιο με την Σλασκ Βρότσουαφ. Την σεζόν 2011/12, η ομάδα πραγματοποίησε καταπληκτική πορεία και, κερδίζοντας τους τρεις τελευταίους αγώνες της σεζόν, εξασφάλισε τον δεύτερο τίτλο του πολωνικού πρωταθλήματος στην ιστορία της. Την ίδια σεζόν, στο Κύπελλο Πολωνίας, η Σλασκ του Έλσνερ προκρίθηκε στα προημιτελικά για πρώτη φορά από το 1993, αλλά αποκλείστηκε από την Άρκα Γκντίνια. Όμως, ένα χρόνο αργότερα, κέρδισε και το Σούπερ Καπ Πολωνίας νικώντας  στις 12 Ιουλίου 2012, τη Λέγκια Βαρσοβίας.   

Επίσης με την ομάδα της Σιλεσίας, ο Έλσνερ πραγματοποίησε εμφανίσεις τόσο στον 2ο και 3ο προκριματικό γύρο  όσο και στον πρώτο γύρο των πλέι οφ του ΟΥΕΦΑ Γιουρόπα Λιγκ 2011–12 

Αρχικά ο Έλσνερ αγωνίστηκε στους δύο αγώνες εναντίον της Νταντί Γιουνάιτεντ για τον δεύτερο  προκριματικό γύρο, με την ομάδα του να προκρίνεται χάρη στα εκτός έδρας γκολ. Μάλιστα, σκόραρε κι ένα σημαντικό γκολ στην εκτός έδρας ήττα (με 3-2) από τους Σκωτσέζους.  

Στον επόμενο γύρο, ο Έλσνερ αγωνίστηκε και στα 2 ματς κόντρα στην Λοκομοτίβ Σόφιας, με την πολωνική ομάδα να προκρίνεται στη διαδικασία των πέναλτι. Στον γύρο που έκρινε την πρόκρισή της στους ομίλους, η Σλασκ ηττήθηκε από τη Ραπίντ Βουκουρεστίου. 

Το δεύτερο μισό της σεζόν 2013/14, μετακόμισε στην Ελλάδα για να αγωνιστεί με τα χρώματα του Άρης Θεσσαλονίκης.

Με τους «κίτρινους» είχε συνολικά 15 συμμετοχές (13 συμμετοχές για το Πρωτάθλημα Α’ Εθνικής, , και 2 συμμετοχές στο θεσμό του Κυπέλλου Ελλάδος). Πραγματοποίησε το ντεμπούτο του στην Α Εθνική, στις 25 Αυγούστου 2013 στον αγώνα, Άρης-Καλλονή 0-2.  

Στις αρχές του 2014, μετακόμισε εκ νέου στη Νορβηγία για να παίξει ξανά για την Χάουγκεσουντ.

Μετά την αποχώρησή του από τη Νορβηγία, υπέγραψε διετές  συμβόλαιο, ξεκινώντας από τη σεζόν 2014/2015, με την Ενεργκί Κότμπους, ομάδα της τρίτης κατηγορίας της Γερμανίας. Έπαιξε σε 15 αγώνες πρωταθλήματος προτού μετακομίσει στη δεύτερη κατηγορία της Πολωνίας για λογαριασμό της **Olimpia Grudziądz**. Το συμβόλαιό του ίσχυε μέχρι το τέλος της σεζόν 2014/15,  αλλά δεν ανανεώθηκε, οπότε στις 6 Ιανουαρίου 2016, υπέγραψε νέο δεκάμηνο συμβόλαιο με την κινεζική ομάδα H**unan Billows**, ομάδα της  τρίτης κατηγορίας της κινεζικής **China League Two**. .

Στη συνέχεια, επέστρεψε για λίγο στην πατρίδα του το 2017 και έπαιξε τέσσερις αγώνες πρωταθλήματος για την Ντομζάλε.

Το Σεπτέμβριο του 2017 μεταγράφηκε στην βοσνιακή Ζελεζνιτσάρ Σαραγέβο , στην Premier Liga της Βοσνίας, και αποδεσμεύτηκε τον Δεκέμβριο του 2017, καταγράφοντας μόλις πέντε συμμετοχές σε αγώνες του τοπικού πρωταθλήματος.  

Στις 25 Φεβρουαρίου 2018, συμφώνησε να συνεχίσει την καριέρα του στην σλοβενική ΝΚ Τρίγκλαβ Κράνι.Έπαιξε 32 παιχνίδια στην Σλοβένικη Πρώτη Λίγκα και σκόραρε μία φορά. 

Έμεινε ελεύθερος το Γενάρη του 2019, και συνέχισε για ένα εξάμηνο στην Αλ Νασρ  Σαλάλα του Ομάν.

Από το 2021 αγωνίζεται στην αυστριακή DSG Ferlach.

## Προσωπική ζωή
Ο Ροκ Έλσνερ κατέχει, εκτός από τη σλοβενική, και την γαλλική υπηκοότητα. Επίσης ο παππούς του, ο Branko Elsner, αλλά κι ο πατέρας του, ο Marko Elsner, είναι βετεράνοι ποδοσφαιριστές.  Μάλιστα ο πατέρας του, κέρδισε το χάλκινο Ολυμπιακό μετάλλιο με την εθνική ομάδα της Γιουγκοσλαβίας το 1984 ως ποδοσφαιριστής και διετέλεσε - μεταξύ άλλων - και προπονητής της εθνικής ομάδας της Καμπότζης. Επίσης ο μεγαλύτερος αδελφός του, ο Luka Elsner, είναι πρώην ποδοσφαιριστής και νυν μάνατζερ παικτών.

## Διακρίσεις
**  [[ΝΚ Ίντερμπλοκ Λιουμπλιάνας]]**
* Κύπελλο Σλοβενίας: 2007–08, 2008–09
* Σούπερ Καπ Σλοβενίας: 2008

**[[Σλονσκ Βρότσουαφ|Σλασκ Βρότσουαφ]]**
* Εκστρακλάσα: 2011–12
* Σούπερ Καπ Πολωνίας: 2012

** [[ΝΚ Ντομζάλε|Ντομζάλε]]**
* Κύπελλο Σλοβενίας : 2016–17

## Παραπομπές

## Εξωτερικοί σύνδεσμοι
* προφίλ στο 90minut.pl
* προφίλ στο transfermarkt.gr
*  Rok Elsner προφίλ στο at ÖFB

Κατηγορία:Σλοβένοι ποδοσφαιριστές
Κατηγορία:Σλοβένοι ποδοσφαιριστές στο εξωτερικό
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σλοβενίας Κ21
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΣΦ Βέεν Βίζμπαντεν
Κατηγορία:Ποδοσφαιριστές Σλασκ Βρότσλαβ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ενεργκί Κότμπους
Κατηγορία:Ποδοσφαιριστές ΝΚ Ντομζάλε
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Ποδοσφαιριστές ΝΚ Τρίγκλαβ Κράνι
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές 1 Λίγκα Πολωνίας
Κατηγορία:Ποδοσφαιριστές Λιγκ Ουάν Κίνας
Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στη Νορβηγία
Κατηγορία:Ξένοι ποδοσφαιριστές στην Πολωνία
Κατηγορία:Ξένοι ποδοσφαιριστές στην Αυστρία